# Orange (manga)

Orange (オレンジ, orenji) és una sèrie de manga romàntica japonesa escrita i il·lustrada per Ichigo Takano, dirigida a la demografia shōjo i seinen. Es va publicar per primera vegada el 2012 a la revista manga Bessatsu Margaret i més tard a Monthly Action. S'ha compilat en 7 volums l'abril de 2022. Una adaptació cinematogràfica live action amb el mateix nom es va estrenar el 12 de desembre de 2015. Una adaptació televisiva d'anime va començar a emetre's el juliol de 2016. Un spin-off del manga va començar la serialització el 25 de març de 2016 a la revista Monthly Action publicada per Futabasha. Una pel·lícula teatral d'anime, titulada Orange: Mirai, es va estrenar al Japó el 18 de novembre de 2016.
El manga va sortir a la venda en català el 30 de març de 2023.

## Argument

El primer dia de classe, la Naho, una noia de 16 anys, rep una misteriosa carta de qui diu ser el seu jo del futur, que prediu de manera exacta cada cosa que està a punt de passar-li. A més, la remitent li aconsella no dur a terme determinades accions. Sense fer-hi cas, la Naho convida el noi nou que acaba d'arribar de Tòquio, en Kakeru, a sortir amb els seus amics després de l'institut. Però una cosa terrible li passa a en Kakeru aquell dia. Cosa que podria no haver passat si hagués tornat abans a casa. Sabent-ho, la Naho decideix començar a seguir les instruccions que rep d'un món futur en què en Kakeru ja no existeix. Però fer front al present sense deixar lloc al penediment no resulta tan senzill.

## Continguts de l'obra
### Manga

La sèrie de manga original està escrita i il·lustrada per Ichigo Takano, i va començar-ne la serialització el 13 de març de 2012 a Bessatsu Margaret de Shueisha, però es va canviar a la Monthly Action de Futabasha el 2013. El primer tankōbon va ser llançat per Shueisha el 25 de juliol de 2012, que va publicar dos volums de la sèrie. Els dos primers volums van ser posteriorment republicats per Futabasha el 25 de desembre de 2013. El manga va acabar la serialització el 25 d'agost de 2015, i el cinquè volum es va publicar el 12 de novembre de 2015. El sisè volum consta de capítols basats en la pel·lícula Orange: Future i el manga spin-off de dues parts Orange: Suwa Hiroto, i es va estrenar el 31 de maig de 2017. També es va anunciar en aquest volum que la sèrie obtindria un setè volum, i que el setè volum seria el volum final.
El 27 de setembre de 2022, Kaji Manga va anunciar que publicaria el manga en català per al Saló del Manga del mateix any, però es va endarrerir fins al 30 de març de 2023 a causa que l'editorial volia incloure una postal al primer volum i les negociacions es van allargar.
Un manga spin-off va començar la serialització a Monthly Action el 25 de març de 2016.
| Volum | ISBN | Data de publicació |
| 1 | ISBN 978-84-19477-00-2 | 30 de març de 2023 |
| A la primavera dels seus setze anys, la Naho rep una carta que s’envia ella mateixa des de deu anys en el futur. El seu jo a vint-i-sis anys li demana que no cometi els mateixos errors que ella en el passat i, per això, li fa arribar instruccions detallades sobre quines decisions ha de prendre en els esdeveniments de la seva vida. La primera té a veure amb en Kakeru, un nou company de classe. Però la Naho no en fa cas i una petita acció com permetre que els seus amics convidin en Kakeru a sortir amb ells en acabar les classes té conseqüències inesperades. És aquest el motiu que en Kakeru ja no hi sigui, en el futur? Pot salvar-lo la Naho en el present? Però viure sense penedir-se de res no és tan senzill com esperava… |||
| Capítols: Carta 1 Carta 2 Carta 3 Carta 4 Extres: Un astronauta a la primavera: Capítol 1 Agraïments |||
| 2 | ISBN 978-84-19477-01-9 | 11 de maig de 2023 |
| La Naho i en Kakeru tornen junts cap a casa. La distància entre tots dos es va reduint i la Naho està cada cop més disposada a fer el que sigui per poder canviar el futur. Però, per molt que intenta modificar el futur amb les seves accions, s’adona que el contingut de les cartes no varia... |||
| Capítols: Carta 5 Carta 6 Carta 7 Carta 8 Extres: Un astronauta a la primavera: Capítol 2 Comentaris |||
| 3 | ISBN 978-84-19477-02-6 | 6 de juliol de 2023 |
| Quan la Naho es va començar a angoixar pensant que ella tota sola no podria salvar en Kakeru, es va assabentar que en Suwa també havia rebut una carta del futur. Tots dos uneixen forces i decideixen seguir al peu de la lletra el que indiquen les cartes, però el futur està canviant i hi comença a haver discrepàncies entre el que passa realment i el que hi ha escrit a les cartes. |||
| Capítols: Carta 9 Carta 10 Carta 11 Carta 12 Extres: Un astronauta a la primavera: Capítol 3 Comentaris |||

### Live action

Una adaptació cinematogràfica d'acció real es va estrenar el 12 de desembre de 2015 al Japó amb Tao Tsuchiya i Kento Yamazaki com a personatges principals; dirigida per Kojiro Hashimoto i escrita per Arisa Kaneko.

### Anime

L'adaptació a l'anime d'Orange va ser produïda per Telecom Animation Film i dirigida per Hiroshi Hamasaki i Naomi Nakayama, amb Yūko Kakihara, que es va encarregar dels guions de la sèrie, Nobuteru Yūki, que va dissenyar-ne els personatges i Hiroaki Tsutsumi, que va compondre'n la música. La sèrie es va estrenar el 4 de juliol de 2016 a Tokyo MX i AT-X. La sèrie es va emetre simultàniament a Crunchyroll fora d'Àsia. El tema d'obertura és "Hikari no Hahen" (光の破片, lit. Fragment de llum), de Yu Takahashi, i el tema final és "Mirai" (未来, lit. Futur), de Kobukuro, que també va servir com a tema principal de la pel·lícula d'acció real i de la sèrie d'anime.

### Pel·lícula

Al final de l'episodi final de l'anime televisiu es va anunciar una pel·lícula d'anime, titulada Orange: Mirai (オレンジ -未来-). La pel·lícula torna a explicar la història principal de la sèrie des del punt de vista d'en Suwa, i també compta amb una història original escrita per Takano que està ambientada després de la sèrie d'anime i manga. Es va estrenar el 18 de novembre de 2016 als cinemes japonesos.

## Rebuda

El 1r volum va arribar al 30è lloc de la llista setmanal de manga Oricon i, a 29 de juliol de 2012, n'havia venut 31.451 còpies; el 2n volum va arribar al 31è lloc i, a 2 de desembre de 2012, n'havia venut 68.977 exemplars; el 3r volum va arribar al 20è lloc i, a 7 de setembre de 2014, n'havia venut 111.934 còpies.

## Referències

* ↑ «Orange - Ichigo Takano» (en francès). manga-news.com. [Consulta: 26 desembre 2014].
* 1 2 «Crunchyroll Adds Action Mask, King's Game: Origin, Orange, Re Collection Manga». Anime News Network, 24-01-2014. [Consulta: 26 desembre 2014].
* ↑ «orange-オレンジ-» (en japonès). allcinema. Stingray. [Consulta: 15 desembre 2015].
* ↑ «Ichigo Takano's Sci-Fi Romance Manga Orange Gets TV Anime This Summer». Anime News Network, 16-02-2016. [Consulta: 16 febrer 2016].
* 1 2 «Ichigo Takano's Orange Manga Gets Spinoff». Anime News Network, 24-02-2016. [Consulta: 24 febrer 2016].
* 1 2 3 «Novetats de març de Kaji: Dodoma vol. 3, Grendel vol. 3, Joc d'heroïnes vol. 1 i Orange vol. 1». ComiCat, 20-03-2023. [Consulta: 4 abril 2023].
* ↑ «Orange Shōjo Manga Will End in August». Anime News Network, 20-07-2015. [Consulta: 18 juliol 2016].
* ↑ «Orange Manga Gets 7th Compiled Volume». Anime News Network, 29-05-2017. [Consulta: 10 novembre 2017].
* ↑ Mateo, Alex. «Orange Manga Will End with 7th Compiled Volume». Anime News Network, 25-08-2019. [Consulta: 8 setembre 2022].
* ↑ Palacios, Sergi. «L'editorial Kaji salpa amb cinc propostes úniques de manga en català», 28-09-2022. [Consulta: 3 novembre 2022].
* ↑ «https://twitter.com/ladymangahep/status/1601893214876745728». [Consulta: 12 desembre 2022].
* ↑ «Orange». Kaji Manga. [Consulta: 1r desembre 2022].
* ↑ «Orange 2». Kaji Manga. [Consulta: 26 maig 2023].
* ↑ «Orange 3». Kaji Manga. [Consulta: 26 juliol 2023].
* ↑ «Crunchyroll to Stream 91 Days, Taboo Tattoo, Orange, Mob Psycho 100, Sweetness & Lightning, Alderamin on the Sky». Anime News Network, 22-06-2016. [Consulta: 27 febrer 2017].
* ↑ «Orange Anime's 2nd Promo Video Previews Theme Songs». Anime News Network, 14-06-2016. [Consulta: 27 febrer 2017].
* ↑ «Orange Time-Travelling Manga Gets Anime Sequel Film Written by Creator». Anime News Network, 25-09-2016. [Consulta: 25 setembre 2016].
* ↑ «Japanese Comic Ranking, July 23–29». Anime News Network, 01-08-2012. [Consulta: 26 desembre 2014].
* ↑ «Japanese Comic Ranking, November 19–25». Anime News Network, 28-11-2012. [Consulta: 26 desembre 2014].
* ↑ «Japanese Comic Ranking, November 26-December 2». Anime News Network, 05-12-2012. [Consulta: 26 desembre 2014].
* ↑ «Japanese Comic Ranking, August 25–31». Anime News Network, 03-09-2014. [Consulta: 26 desembre 2014].
* ↑ «Japanese Comic Ranking, September 1–7». Anime News Network, 10-09-2014. [Consulta: 26 desembre 2014].

## Enllaços externs

* Lloc web oficial del manga (japonès)
* Lloc web oficial de l'anime (japonès)
* Orange a Crunchyroll
* Orange vol. 1 a Kaji Manga